Dɣa a-tt-an teɣli deg usḥissef : « Ihi, teggriḍ-d kečč ad iyi-tekkseḍ lḥasanat, ur xeddmeɣ ara i laxert-iw, ad ttarraɣ medden ɣef tewwurt, nutni uɣen tannumi axxam-nneɣ d axxam yettɣitin, kunwi, anagar ddunit uɣur tessikkidem. Tettum d imsebriden kan s ufella-s, d aqeyyel kan i nettqeyyil deg-s. Axxam anaṣli akk ad t-naweḍ. Ay ul teɣwa ddunit, ad tɣileḍ wa d axxam-ik. Axxam-ik ddaw tmedlin, anagar kečč d bab-ik. A baba Rebbi, tuɣalem akk d tasa n Uôumi, yerna ula d Aôumi yessen Rebbi. Tettum taqbaylit. Tannumi-a ad tt-kemmleɣ alama d asmi ara mmteɣ. Mi mmuteɣ, anida i ak-yehwa terreḍ » 95